Γερμανικό Πρωτάθλημα Στίβου 1898

Το Γερμανικό Πρωτάθλημα Στίβου 1898 (γερμ: Deutsche Leichtathletik-Meisterschaften 1898) ήταν η 1η διοργάνωση του Γερμανικού Πρωταθλήματος Στίβου, που διοργανώθηκε υπό την εποπτεία της Γερμανικής Ομοσπονδίας Στίβου (DLV). Η διοργάνωση πραγματοποιήθηκε στο Αμβούργο, στις 4 και στις 25 Σεπτεμβρίου του 1898.

Στο πρωτάθλημα διεξήχθησαν τρία αγωνίσματα ανδρών. Τα 100 μέτρα έλαβαν χώρα στις 4 Σεπτεμβρίου και τα 200 και 1500 μέτρα στις 25 Σεπτεμβρίου. 

Στον πίνακα των μεταλλίων την πρώτη θέση κατέκτησε η Αλτόνα ΦΚ 93 με 2 χρυσά ενώ την δεύτερη η Γκερμάνια Αμβούργου με 1 χρυσό.

Επιπλέον, την ίδια περίοδο στις 3 Ιουλίου στη Λειψία πραγματοποιήθηκε για πρώτη φορά μαραθώνιος σε γερμανικό έδαφος αποκαλούμενος ως Γερμανικός Μαραθώνιος (Deutscher Marathonlauf), ο οποίος μέχρι το 1924 δεν ανήκε στο πρωτάθλημα, αλλά ήταν ανεξάρτητος. Ο Γερμανικός Μαραθώνιος είναι σήμερα ο Μαραθώνιος της Λειψίας.

Στη διοργάνωση πραγματοποιήθηκαν τα πρώτα Ρεκόρ Πρωταθλήματος και το πρώτο Εθνικό ρεκόρ στα 200 μέτρα, καταρρίφθηκε το Εθνικό ρεκόρ στα 1500 μέτρα και ισοφαρίστηκε το Εθνικό ρεκόρ στα 100 μέτρα. 

Οι πρώτοι πρωταθλητές ήταν ο Πολ Φίσερ και ο Φραντς Ντουνέ. Ο Πολ Φίσερ κέρδισε δύο χρυσά μετάλλια, στα 100 και στα 200 μέτρα, ισοφάρησε το Εθνικό ρεκόρ στα 100 μέτρα που είχε πραγματοποιήσει ο Φριτς Χόφμαν στα 100 μέτρα στους Ολυμπιακούς Αγώνες του 1896 στην Αθήνα με επίδοση 12.2, και δημιούργησε νέο Εθνικό ρεκόρ στα 200 μέτρα. Στα 1500 μέτρα ο πρωταθλητής Φραντς Ντουνέ κατέρριψε με επίδοση 4:26.2 το Εθνικό ρεκόρ που κατείχε ο Καρλ Γκαλ (4:39.0) στα 1500 μέτρα στους Ολυμπιακούς Αγώνες του 1896.

Πρόγραμμα αγωνισμάτων
ΤΤελικός

+Πρόγραμμα αγωνισμάτων Ημερομηνία    → 4 Σεπτεμβρίου   25 Σεπτεμβρίου Αγώνισμα   ↓      100 μέτρα Τ  200 μέτρα  Τ 1500 μέτρα  Τ

Αποτελέσματα
1898 | 1899 | 1900
100 μέτρα Πολ Φίσερ (en) Αλτόνα ΦΚ 93 12.2 ΡΠ, =ΕΡ      200 μέτρα  Πολ Φίσερ (en) Αλτόνα ΦΚ 93 23.0 ΡΠ, ΕΡ      1500 μέτρα Φραντς Ντουνέ (en) Γκερμάνια Αμβούργου 4:26.2 ΡΠ, ΕΡ      

 Πίνακας μεταλλίων 

 1 Αλτόνα ΦΚ 93  2       2 Γκερμάνια Αμβούργου  1       Σύνολο  3      

 Μετέχοντες σύλλογοι 

Αλτόνα ΦΚ 93
Γκερμάνια Αμβούργου

 Δείτε επίσης 
Γερμανικός Μαραθώνιος 1898

Βιβλιογραφία
Fritz Steinmetz: 75 Χρόνια Γερμανικό Πρωτάθλημα Στίβου (1898–1972). Bartels und Wernitz, Βερολίνο 1973, ISBN 3-87039-956-2.

 Εξωτερικοί σύνδεσμοι 
 Γερμανικό Πρωτάθλημα Στίβου (έως 2003) στο sport-komplett.de

Κατηγορία:Γερμανικά Πρωταθλήματα Στίβου
Κατηγορία:Στίβος το 1898
Κατηγορία:Αμβούργο